ສຫລ ແລະ ສປຊ ປະນາມ ການໂຈມຕີ ໂດຍກຸ່ມ al-Qaida ໃນມາລີ 
ກຸ່ມ​ຫົວ​ຮຸນ​ແຮງ​ຈັດ al-Qaida ຢູ່​ເຂດອິສລາມ Maghreb ​ໄດ້ອ້າງເອົາຄວາມຮັບຜິດຊອບ ໃນການດັກໂຈມຕີ ຂະບວນລົດ ກຳລັງ​ຮັກສາ​ສັນຕິພາບ ສປຊ.
ສະຫະລັດ ໄດ້ປະນາມ “ໂດຍໃຊ້ຄຳເວົ້າທີ່ແຮງສຸດເທົ່າທີ່ເປັນ ໄປໄດ້” ຕໍ່ການດັກສະກັດໂຈມຕີ ຂະບວນລົດກຳລັງຮັກສາສັນ ຕິພາບ ສະຫະປະຊາຊາດ ໃນມາລີ ໃນວັນພະຫັດວານນີ້ ທີ່ ເຮັດໃຫ້ຫົກຄົນເສຍຊີວິດ ແລະອີກຫ້າຄົນໄດ້ຮັບບາດເຈັບ ການໂຈມຕີໄດ້ເກີດຂື້ນຢູ່ຖະໜົນແຫ່ງນຶ່ງ ປະມານ 45 ກິໂລ ແມັດທາງພາກຕາເວັນຕົກສຽງໃຕ້ ຂອງເມືອງ Timbuktu ໃນເຂດທະເລຊາຍ ທີ່ວຸ້ນວາຍໃນພາກ ເໜືອຂອງມາລີ ກຸ່ມ ຫົວຮຸນແຮງຈັດ al-Qaida ຢູ່ເຂດອິສລາມ Maghreb ໄດ້ ອ້າງເອົາຄວາມຮັບຜິດຊອບຂອງການດັກສະກັດໂຈມຕີຄັ້ງນີ້ ຢູໃນຖະແຫລງການ ໃນຕອນແລງວັນພະຫັດວານນີ້ ເອກອັກຄະລັດຖະທູດ ສະຫະລັດ ປະຈຳສະຫະປະຊາຊາດ ທ່ານນາງ Samantha Power ໄດ້ສະແດງຄວາມເສົ້າສະຫລົດ ໃຈ ຕໍ່ບັນດາຄອບຄົວຂອງຜູ້ເຄາະຮ້າຍຫົກຄົນ ຊຶ່ງທັງໝົດແມ່ນມາຈາກ Burkina Faso ແລະຕໍ່ລັດຖະບານ Burkina Faso ເລຂາທິການໃຫຍ່ ສະຫະປະຊາຊາດ ທ່ານ Ban ki-Moon ໄດ້ໃຫ້ຄຳໝັ້ນສັນຍາວ່າ ການໂຈມຕີຈະບໍ່ປ່ຽນປ່ຽນຄວາມຕັ້ງໃຈຂອງສະຫະປະຊາຊາດ ເພື່ອສະໜັບສະໜູນ ປະຊາຊົນມາລີ ແລະຄວາມພະຍາຍາມເພື່ອຟື້ນຟູສັນຕິພາບໃນ ປະເທດດັ່ງກ່າວ ບັນດາສະມາຊິກ ສະພາຄວາມໝັ້ນຄົງ ສະຫະປະຊາຊາດ ໄດ້ໃຫ້ຂໍ້ສັງເກດວ່າ ການໂຈມ ຕີແນເປົ້າໝາຍໃສ່ກໍາລັງຮັກສາສັນຕິພາບອາດຈະເປັນຄວາມຜິດຖານ ກໍ່ອາຊະຍາກຳສົງ ຄາມ ພາຍໃຕ້ກົດໝາຍສາກົນ ຄະນະປະຕິບັດງານ ສະຫະປະຊາຊາດ ກ່າວວ່າ ຕົນໄດ້ຍົກຍ້າຍກຳລັງຮັກສາສັນຕິພາບ ທັງໝົດອອກຈາກເຂດດັ່ງກ່າວ ລົດສອງຄັນໄດ້ຖືກທຳລາຍໃນການໂຈມຕີ ຄະນະປະ ຕິບັດງານໄດ້ສົ່ງເຮືອບິນເຮລິຄອບເຕີ ແລະກຳລັງສະໜັບສະ ໜຸນໄປຍັງບ່ອນເກີດເຫດ ຄວາມຮຸນແຮງຍັງດຳເນີນຢູ່ຕໍ່ມາໃນພາກເໜືອຂອງມາລີ ເຖິງແມ່ນວ່າການປາບປາມ ພາຍໃຕ້ການນຳພາຂອງທະຫານຝຣັ່ງໄດ້ເລີ້ມຂຶ້ນໃນຕົ້ນປີ 2013 ທີ່ໄດ້ປົດປ່ອຍພາກ ເໜືອຂອງມາລີ ຈາກການຄວບຄຸມຂອງກະບົດອິສາມ ທີ່ເປັນເຄືອຂ່າຍ ຂອງ al-Qaida ພວກເຂົາເຈົ້າໄດ້ເຂົ້າຄວບຄຸມຂົງເຂດດັ່ງກ່າວຫລັງຈາກການ ລຸກຮືຂື້ນຂອງພວກ Tuareg ທີ່ພາໃຫ້ພວກທະຫານເຮັດລັດຖະປະຫານ ແລະ ເຮັດໃຫ້ມາລີ ຕົກໄປສູ່ສະ ພາບຄວາມວຸ້ນວາຍ